proxectonos/corpus_dominio_legal_administrativo_tmp huggingface dataset:
RESOLUCIÓN do 2 de novembro de 2023, da Secretaría Xeral da Emigración, pola que se publican as subvencións concedidas ao abeiro da Resolución do 17 de xaneiro de 2023 en que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2023 (código de procedemento PR924B).
Presidencia da Xunta de Galicia — III. Outras disposicións — 10/11/2023

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no
Diario Oficial de Galicia
as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario ao cal se imputan, o beneficiario, a cantidade concedida e finalidade ou finalidades da subvención, e así o recolle no artigo 24 da convocatoria de referencia, en consecuencia,
Ordenar a publicación no
Diario Oficial de Galicia
das subvencións concedidas ás entidades galegas no exterior que figuran no anexo I, no anexo II e no anexo III, por importe igual ou superior a 3.000 €, ao abeiro da seguinte convocatoria:
Resolución do 17 de xaneiro de 2023, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2023 (DOG núm. 33, do 16 de febreiro).
Crédito orzamentario: 1.350.000 €, con cargo á aplicación 04.30.312C.481.0, Axudas a entidades no ámbito das migracións.
Finalidade:
– Programa 1. Axudas para gastos de funcionamento: contribuír ao financiamento dos gastos correntes ou de funcionamento de carácter periódico derivados de servizos externos en que incorran entidades galegas existentes fóra de Galicia que resulten necesarios para o mantemento da súa actividade ordinaria.
– Programa 2. Axudas para proxectos culturais, sociais, de accións informativas e proxectos promovidos pola xuventude: fomentar a programación cultural, social e formativa, a acción informativa, divulgativa, edición de publicacións, programas de radio, etc. e participación da mocidade no funcionamento das entidades galegas do exterior.
– Programa 3. Accións de especial relevancia: contribuír ao financiamento de proxectos de actividades de carácter extraordinario para a entidade que as promove ou nas cales participe activamente, non atendibles polo programa 2, cuxa finalidade é a promoción cultural, social ou económica de Galicia no ámbito en que estea asentada, tales como mostras, feiras, certames, accións de promoción no exterior do Camiño de Santiago, ou efemérides especiais.
Santiago de Compostela, 2 de novembro de 2023
Programa 1. Axudas para gastos de funcionamento.
Programa 2. Axudas para proxectos culturais, sociais, de accións informativas e proxectos promovidos pola xuventude.
Programa 3. Accións de especial relevancia.
RESOLUCIÓN do 30 de outubro de 2023, da Secretaría Xeral de Apoio ao Emprego, Traballo Autónomo e Economía Social, pola que se redistribúen os créditos orzamentarios por epígrafes recollidos na Orde do 19 de xullo de 2023 pola que se establecen as bases reguladoras de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2023 e 2024.
Consellería de Promoción do Emprego e Igualdade — III. Outras disposicións — 08/11/2023

Mediante a Orde do 19 de xullo de 2023, que foi publicada no
Diario Oficial de Galicia
núm. 146, do 2 de agosto, establecéronse as bases reguladoras e convocáronse subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social.
No artigo 37.1 da devandita orde, recóllese o financiamento das axudas previstas con cargo ás aplicacións 11.30.324C.444.0, 11.30.324C.445.0, 11.30.324C.460.0 e 11.30.324C.481.1, cunha contía inicial de seiscentos noventa mil euros (690.000 €), distribuída en dúas anualidades, correspondentes a fondos finalistas do Estado.
No artigo 37.2, establécese que a distribución inicial poderá alterarse, logo das modificacións orzamentarias precisas, en función da tipoloxía das entidades que vaian realizar as actividades que resulten subvencionadas.
Unha vez instruídos os expedientes e obtida a relación de solicitudes que cumpren coas condicións administrativas e técnicas establecidas nas bases reguladoras para adquirir a condición de entidade beneficiaria, faise necesaria unha redistribución do crédito das distintas aplicacións orzamentarias.
De acordo co disposto no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), cando a contía total máxima das subvencións convocadas se distribúa entre distintos créditos orzamentarios, a alteración da devandita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior,
Primeiro. Redistribuír o crédito destinado ás axudas convocadas pola Orde do 19 de xullo de 2023 pola que se establecen as bases reguladoras de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2023 e 2024, sen variar o orzamento total, da seguinte maneira:
Segundo. Esta modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 30 de outubro de 2023
RESOLUCIÓN do 27 de outubro de 2023, da Dirección Xeral de Xustiza, pola que se aproban as listaxes definitivas das solicitudes admitidas e excluídas correspondentes ás axudas do fondo de acción social do ano 2023 para o persoal ao servizo da Administración de xustiza con destino na Comunidade Autónoma de Galicia.
Vicepresidencia Primeira e Consellería de Presidencia, Xustiza e Deportes — III. Outras disposicións — 08/11/2023

De conformidade co establecido no punto 4 da Resolución do 29 de maio de 2023, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2023 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro.
Aprobar as listaxes definitivas das solicitudes admitidas e excluídas
Por causa do carácter persoal dos datos vinculados a estas, o acceso da persoa interesada á información relativa á admisión ou exclusión definitiva da súa solicitude realizarase a través da OPAX, co seu certificado dixital recoñecido ou co usuario e contrasinal.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 27 de outubro de 2023
ORDE do 2 de novembro de 2023, de modificación da Orde do 16 de agosto de 2023 pola que se establecen as bases reguladoras para a concesión, en réxime de concorrencia non competitiva, de subvencións do programa de comercio circular e se procede á súa convocatoria para o ano 2023 (código de procedemento CO300D).
Consellería de Economía, Industria e Innovación — III. Outras disposicións — 08/11/2023

Mediante a Orde do 16 de agosto de 2023 (DOG núm. 171, do 8 de setembro) establécense as bases reguladoras para a concesión, en réxime de concorrencia non competitiva, de subvencións do programa de comercio circular e procédese á súa convocatoria para o ano 2023 (código de procedemento CO300D).
O artigo 19.1 das bases reguladoras dispón que o pagamento da subvención quedará condicionado á presentación, nos lugares sinalados no artigo 8 da convocatoria e ata o 15 de novembro de 2023, dunha copia da documentación indicada no propio artigo 19.1.
Tendo en conta o longo proceso de avaliación e co fin de optimizar os procesos de xestión e dado que non se causa prexuízo a terceiros, procede ampliar o período subvencionable e o prazo de presentación da documentación xustificativa por parte das persoas beneficiarias.
A teor do exposto, en virtude das competencias que ten atribuídas a Consellería de Economía, Industria e Innovación en materia de comercio interior, e no exercicio das atribucións que me foron conferidas,
Artigo único.
Modificación do anexo I da Orde do 16 de agosto de 2023 pola que se establecen as bases reguladoras para a concesión, en réxime de concorrencia non competitiva, de subvencións do programa de comercio circular e se procede á súa convocatoria para o ano 2023 (código de procedemento CO300D)
Modifícase o primeiro parágrafo do artigo 19.1 do anexo I da referida orde, que queda redactado nos seguintes termos:
«O pagamento da subvención quedará condicionado á presentación, nos lugares sinalados no artigo 8 da convocatoria e ata o 27 de novembro de 2023, dunha copia da seguinte documentación:»
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de novembro de 2023
CORRECCIÓN DE ERROS. Resolución do 19 de setembro de 2023, da Dirección Xeral de Comercio e Consumo, pola que se publican as subvencións concedidas ao abeiro da Orde do 14 de abril de 2023 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2023 (código de procedemento IN201G; Diario Oficial de Galicia número 82, do 28 de abril).
Consellería de Economía, Industria e Innovación — III. Outras disposicións — 08/11/2023

Advertido erro na dita resolución, publicada no
Diario Oficial de Galicia
número 188, do martes 3 de outubro de 2023, cómpre facer a seguinte corrección:
No anexo I, páxina 55491,
Onde di:
Debe dicir:
RESOLUCIÓN do 9 de novembro de 2023 pola que se publica a modificación do plan de estudos do máster universitario en Abogacía e Procuradoría.
Universidade de Vigo — III. Outras disposicións — 16/11/2023

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 8 de marzo de 2013 (publicado no Boletín Oficial del Estado do 23 de abril pola Resolución do secretario xeral de Universidades do 2 de abril).
Con motivo da entrada en vigor do Real decreto 64/2023, do 8 de febreiro, polo que se aproba o Regulamento da Lei 34/2006, do 30 de outubro, sobre o acceso ás profesións da Avogacía e Procuradoría, realízanse as modificacións que se detallan a seguir:
– Cambio na denominación do máster universitario en Avogacía por máster universitario en Avogacía e Procuradoría.
– Modificación do plan de estudos conducente á obtención do título de máster universitario en Avogacía e Procuradoría.
A Universidade de Vigo presentou unha solicitude de modificación do plan de estudos do título oficial de máster universitario en Avogacía que obtivo o informe favorable da Axencia para a Calidade do Sistema Universitario de Galicia (ACSUG), con data do 20 de xuño de 2023, resolución favorable do Consello de Universidades con data do 18 de xullo de 2023, e implicou unha nova denominación para a titulación: máster universitario en Avogacía e Procuradoría.
O Real decreto 822/2021, do 28 de setembro, polo que se establece a organización dos ensinos universitarios e do procedemento de aseguramento da súa calidade, dispón o procedemento para a modificación substancial dos plans de estudos impartidos en centros universitarios.
Este reitorado, de conformidade co disposto no artigo 8.3 da Lei orgánica 2/2023, do sistema universitario, na redacción dada pola Lei orgánica 2/2023, resolve publicar, coas modificacións aprobadas, o plan de estudos conducente á obtención do título oficial de máster universitario en Avogacía e Procuradoría con efectos desde o curso académico 2023/24.
Vigo, 9 de novembro de 2023
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Avogacía e Procuradoría o alumnado deberá superar os 90 créditos ECTS de carácter obrigatorio dos que consta o máster.
RESOLUCIÓN do 8 de novembro de 2023, da Dirección Xeral de Cultura, pola que se dá publicidade aos premios concedidos ao abeiro da Orde do 2 de maio de 2023 pola que se establecen as bases do Premio á innovación bibliotecaria de Galicia e se convoca para o ano 2023.
Consellería de Cultura, Educación, Formación Profesional e Universidades — III. Outras disposicións — 16/11/2023

Por Orde da Consellería de Cultura, Educación e Universidade do 2 de maio de 2023 establecéronse as bases do Premio á innovación bibliotecaria de Galicia e convocáronse para o ano 2023.
O 16 de outubro de 2023, o secretario xeral técnico da Consellería de Cultura, Educación, Formación Profesional e Universidades, por delegación do titular da consellería, ditou resolución pola que se concederon os premios ao abeiro da dita convocatoria.
O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 17 da orde de convocatoria, esta resolución publicarase no Diario Oficial de Galicia e no portal da Rede de bibliotecas de Galicia (https://rbgalicia.xunta.gal). Esta publicación substituirá a notificación persoal e producirá os mesmos efectos.
Facer pública a concesión do Premio á innovación bibliotecaria de Galicia 2023, dotado con tres mil euros (3.000,00 €), ao Concello de Cenlle polo proyecto Colaborando con el cole: biblioteca para tod@s, da Biblioteca Pública Municipal de Cenlle, na categoría de concellos de ata 10.000 habitantes.
Facer pública a concesión do Premio á innovación bibliotecaria de Galicia 2023, dotado con tres mil euros (3.000,00 €), ao Concello de Betanzos, polo proyecto Boa práctica Club de lectura da historia de Betanzos, da Biblioteca Municipal Alfonso Castelao de Betanzos, na categoría de concellos de máis de 10.000 habitantes.
Os premios foron aprobados con cargo á aplicación orzamentaria 10.04.432A.760.3, proxecto 2015 00352, cun crédito orzamentario para o ano 2023 de seis mil euros (6.000,00 €).
Contra esta resolución, que pon fin á vía administrativa, os interesados poderán interpoñer recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no Diario Oficial de Galicia, de conformidade co disposto nos artigos 123 e 124 da Lei 39/2015, do 2 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 8 de novembro de 2023
RESOLUCIÓN do 13 de novembro de 2023 pola que se amplía o prazo de xustificación das subvencións convocadas ao abeiro da Resolución do 20 de marzo de 2023 pola que se aproban as bases reguladoras e se convocan para o ano 2023 en réxime de concorrencia competitiva as axudas á valorización e á segunda transformación da industria forestal galega e do contract (código de procedemento IN500B).
Axencia Galega da Industria Forestal — III. Outras disposicións — 15/11/2023

Mediante a Resolución do 20 de marzo de 2023 pola que se aproban as bases reguladoras e se convocan para o ano 2023 en réxime de concorrencia competitiva as axudas á valorización e á segunda transformación da industria forestal galega e do contract (código de procedemento IN500B).
O número 1 do artigo 32 da dita resolución establece que «O prazo de xustificación será para a anualidade de 2023 ata o 15 de novembro de 2023 inclusive e para a anualidade de 2024 ata o 15 de abril de 2024. Así mesmo, logo de solicitude motivada da persoa beneficiaria e sempre que sexa autorizado polo órgano que ditou a resolución de concesión, terase en conta que as cantidades non xustificadas polas beneficiarias na anualidade de 2023 poderanse computar e xustificar na anualidade 2024, sempre e cando non fosen susceptibles de perda de dereito ao seu cobramento, e o solicitasen».
Tendo en conta o longo proceso de avaliación e co fin de optimizar os procesos de xestión e dado que non se causa prexuízo a terceiros, modifícase este artigo 32 da resolución e amplíase o prazo de xustificación ata unha data que permita unha mellor xustificación da subvención por parte das persoas beneficiarias.
A teor do exposto, en virtude das competencias que ten atribuídas a Axencia e no exercicio das atribucións que me foron conferidas,
Artigo único
1. O número 1 do artigo 32 da referida resolución queda redactado nos seguintes termos:
2. «O prazo de xustificación será para a anualidade de 2023 ata o 30 de novembro de 2023 inclusive e para a anualidade de 2024 ata o 15 de abril de 2024. Así mesmo, logo de solicitude motivada da persoa beneficiaria e sempre que sexa autorizado polo órgano que ditou a resolución de concesión, terase en conta que as cantidades non xustificadas polas beneficiarias na anualidade de 2023 poderanse computar e xustificar na anualidade 2024, sempre e cando non fosen susceptibles de perda de dereito ao seu cobramento, e o solicitasen».
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 13 de novembro de 2023
ORDE do 7 de novembro de 2023 pola que se amplía o crédito orzamentario existente para a concesión das axudas previstas na Orde do 21 de abril de 2023 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia, e se procede á súa convocatoria para o ano 2023 (código de procedemento TR353A).
Consellería de Promoción do Emprego e Igualdade — III. Outras disposicións — 14/11/2023

A Orde desta consellería do 21 de abril de 2023 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia, e se procede á súa convocatoria para o ano 2023 establece no seu artigo 28.1 que os créditos previstos para o seu financiamento poderán ser incrementados como consecuencia da asignación ou da redistribución de fondos finalistas para o financiamento dos programas de fomento do emprego, coas limitacións que se poidan establecer na Conferencia Sectorial de Asuntos Laborais, así como nos supostos previstos nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
En consecuencia, existindo crédito dispoñible procedente de incorporacións de crédito e remanentes doutras convocatorias que pode aplicarse a incrementar o importe do crédito inicialmente previsto para o financiamento das axudas e subvencións para os obradoiros duais de emprego, procede ditar esta orde de ampliación para poder atender o maior número de solicitudes posibles en cumprimento do disposto nos preceptos anteriormente citados e co fin de garantir unha maior execución dos fondos finalistas.
Por todo o exposto e en exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Ampliación do crédito orzamentario
Amplíase o importe total do crédito para o financiamento das axudas previstas na Orde desta consellería do 21 de abril de 2023 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia, e se procede á súa convocatoria para o ano 2023, nunha contía de 3.345.591,06 euros para a anualidade de 2023 e de 6.213.240,54 euros para a anualidade de 2024, na aplicación orzamentaria 11.050.322A.460.2 (código de proxecto 2014 00543).
Artigo 2. Prazo de solicitudes
Esta modificación non afecta o prazo establecido na referida Orde do 21 de abril de 2023 para a presentación de solicitudes.
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de novembro de 2023
CORRECCIÓN DE ERROS. Resolución do 6 de outubro de 2023 pola que se ordena a publicación do Acordo do Consello da Xunta de Galicia, do 5 de outubro de 2023, polo que se aproba a modificación da relación de postos de traballo da Consellería de Política Social e Xuventude da Xunta de Galicia.
Consellería de Facenda e Administración Pública — III. Outras disposicións — 13/11/2023

Advertido erro na Resolución do 6 de outubro de 2023, publicada no DOG número 199, do xoves 19 de outubro de 2023, é necesario facer a oportuna corrección:
Na páxina 57650, no centro de destino «S. X. DE POLÍTICA FAMILIAR, INFANCIA E ADOLESCENCIA», no posto «PS.C03.00.002.15770.020 - XEFATURA SERVIZO DE PROTECCIÓN DE MENORES», na súa epígrafe de corpo/escala, onde di: «XERAL», debe dicir: «XERAL/ESPECIAL».
RESOLUCIÓN do 10 de novembro de 2023 pola que se desactiva o escenario de alerta ou escaseza severa na unidade territorial de escaseza número 11 río Mero, Arteixo e ría da Coruña.
Augas de Galicia — III. Outras disposicións — 15/11/2023

O 2.6.2022, o Consello da Xunta de Galicia aprobou o Plan especial de seca da demarcación hidrográfica de Galicia Costa, que foi publicado no
Diario Oficial de Galicia
o 1 de xullo.
O dito plan dispón que a escaseza se produce ante unha situación de redución temporal da auga dispoñible que pode pór en risco a atención das demandas asociadas aos diferentes usos socioeconómicos.
O Plan especial de seca citado divide o territorio da demarcación hidrográfica de Galicia Costa en unidades territoriais de escaseza (UTE) (punto 2 do plan), establece os indicadores hidrolóxicos de escaseza en cada unha destas UTE (punto 6.2 do plan) e fixa os limiares para a activación e desactivación dos diferentes escenarios de escaseza (punto 7.2.2 do plan).
O punto 10.4.2 do Plan especial de seca indicado determina que se debe elaborar un informe mensual no cal se analice a situación e evolución dos indicadores hidrolóxicos de escaseza previstos.
O 27.9.2023 activouse o escenario de alerta ou escaseza severa na unidade territorial de escaseza número 11, correspondente ao sistema de explotación número 11 río Mero, Arteixo e ría da Coruña.
O informe de seguimento da seca do 9.11.2023 analiza a situación dos indicadores de seca o 1.11.2023 e constata unha melloría considerable dos indicadores de escaseza na UTE 11 río Mero, Arteixo e ría da Coruña que, desde finais do mes de outubro, presentan valores correspondentes a un escenario de normalidade.
O 10.11.2023 reuniuse a Oficina Técnica da Seca e propuxo a desactivación do escenario de alerta ou escaseza severa na UTE 11 río Mero, Arteixo e ría da Coruña.
O punto 10.4.2 do Plan especial de seca citado dispón que a Presidencia de Augas de Galicia é o órgano competente para a desactivación do escenario de alerta ou escaseza severa.
De acordo co anterior, esta Presidencia
Desactivar o escenario de alerta ou escaseza severa na unidade territorial de escaseza número 11, correspondente ao sistema de explotación número 11 río Mero, Arteixo e ría da Coruña.
Santiago de Compostela, 10 de novembro de 2023
ORDE do 17 de outubro de 2023 pola que se autoriza o cambio de denominación específica do Colexio de Educación Infantil e Primaria Nosa Señora de Lourdes, do concello de Mondariz-Balneario.
Consellería de Cultura, Educación, Formación Profesional e Universidades — III. Outras disposicións — 27/10/2023

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Artigo único.
Cambio de denominación
Autorizar o cambio de denominación específica do seguinte centro:
Provincia: Pontevedra.
Concello: Mondariz-Balneario.
Código: 36005087.
Denominación actual: Colexio de Educación Infantil e Primaria (CEIP) Nosa Señora de Lourdes.
Nova denominación: Colexio de Educación Infantil e Primaria (CEIP) Mondariz-Balneario.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 17 de outubro de 2023
ORDE do 17 de outubro de 2023 pola que se autoriza o cambio de denominación específica do Colexio de Educación Infantil e Primaria Plurilingüe Manuel Mallo Mallo, do concello de Lugo.
Consellería de Cultura, Educación, Formación Profesional e Universidades — III. Outras disposicións — 27/10/2023

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Artigo único. Cambio de denominación
Autorizar o cambio de denominación específica do seguinte centro:
Provincia: Lugo.
Concello: Lugo.
Código: 27006048.
Denominación actual: Colexio de Educación Infantil e Primaria (CEIP) Plurilingüe Manuel Mallo Mallo.
Nova denominación: Colexio de Educación Infantil e Primaria (CEIP) Plurilingüe de Nadela.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de outubro de 2023
RESOLUCIÓN do 18 de outubro de 2023, da Secretaría Xeral Técnica da Vicepresidencia Primeira e Consellería de Presidencia, Xustiza e Deportes, pola que se dá publicidade ás listas de aspirantes declarados aptos nas probas de aptitude para a obtención do título de xestor administrativo.
Vicepresidencia Primeira e Consellería de Presidencia, Xustiza e Deportes — III. Outras disposicións — 27/10/2023

De conformidade co disposto na base décima da Resolución do 19 de decembro de 2022, da Secretaría Xeral Técnica da Consellería de Presidencia, Xustiza e Deportes, pola que se convocan as probas de aptitude para a obtención do título de xestor administrativo (DOG núm. 246, do 28 de decembro), concluídas as citadas probas, a proposta da presidenta do Colexio Oficial de Xestores Administrativos de Galicia, esta secretaría xeral técnica
Dar publicidade á lista de persoas aspirantes declaradas aptas nas probas de aptitude para o acceso á profesión de xestor administrativo, que figura como anexo, de conformidade coa Resolución do tribunal do 25 de setembro de 2023.
Contra a dita resolución poderá interpoñerse recurso de alzada ante o Colexio Oficial de Xestores Administrativos de Galicia, no prazo dun mes desde o día seguinte ao da publicación da presente resolución. Transcorrido o prazo de tres meses sen resolución expresa, o recurso poderase entender desestimado. A resolución expresa ou presunta do recurso pon fin á vía corporativa e poderá ser impugnada na orde xurisdicional contencioso-administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de outubro de 2023
EXTRACTO da Resolución do 25 de outubro de 2023 pola que se convocan, por tramitación anticipada, as axudas para a contratación de persoal investigador predoutoral en formación para o exercicio 2024.
Universidade de Vigo — III. Outras disposicións — 30/10/2023

BDNS (Identif.): 723220.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de datos nacional de subvencións (https://www.infosubvenciones.es/bdnstrans/GE/es/convocatoria/723220)
Primeiro.
Persoas beneficiarias
Alumnado matriculado nun programa de doutoramento na Universidade de Vigo que non goce doutras axudas para a formación de persoal investigador cuxa data de finalización dos estudos que deron lugar á obtención do/s título/s que habilitan o acceso ao programa de doutoramento, ou da superación de 60 créditos de posgrao, se é o caso, sexa posterior ao 1 de xaneiro de 2021, salvo as excepcións recollidas na base 5.c) da convocatoria.
Segundo.
Obxecto
O obxecto destas axudas é financiar a formación de dez persoas tituladas integradas en grupos de investigación que estean a realizar a tese de doutoramento na Universidade de Vigo e que, en función da súa capacitación e formación, poidan converterse en novo persoal investigador en formación mediante a formalización dun contrato predoutoral en calquera área de coñecemento científico de tres anos de duración, conforme o artigo 21 da Lei 14/2011, do 1 de xuño da ciencia, a tecnoloxía e a innovación, modificado pola Lei 17/2022, do 5 de setembro.
Terceiro.
Bases reguladoras
Resolución do 25 de outubro de 2023 pola que se convocan, por tramitación anticipada, as axudas para a contratación de persoal investigador predoutoral en formación da Universidade de Vigo para o exercicio 2024.
Cuarto.
Contía
A contía total do crédito destinado a estas axudas será de setecentos cincuenta mil euros (750.000 €), segundo a distribución por anualidades para 2024, 2025, 2026 e 2027 establecida na convocatoria.
Quinto.
Prazo de presentación de solicitudes
Desde o día 26 de outubro ata o 23 de novembro de 2023.
Vigo, 25 de outubro de 2023
CORRECCIÓN DE ERROS. Orde do 10 de outubro de 2023 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2023 (códigos de procedemento MR651A e MR651B).
Consellería do Medio Rural — III. Outras disposicións — 30/10/2023

Advertido un erro na dita orde, publicada no Diario Oficial de Galicia número 200, do 20 de outubro de 2023, cómpre facer a seguinte corrección:
Na páxina 57962, no Artigo 10. Contido do documento descritivo das actuacións, na táboa do punto 5, onde di:
Debe dicir:
A publicación desta corrección non modifica o prazo de presentación de solicitudes previsto no artigo 8 da orde.
RESOLUCIÓN do 18 de outubro de 2023 pola que se dá publicidade da addenda de modificación do punto quinto da Resolución do 14 de decembro de 2021, de encomenda de xestión a Galaria Empresa Pública de Servizos Sanitarios, S.A., como medio propio personificado, para o deseño e a posta en marcha dun centro de produción de CAR-T en Galicia.
Consellería de Sanidade — III. Outras disposicións — 30/10/2023

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da Resolución do 9 de outubro de 2023, pola que se modifica o punto quinto da Resolución do 14 de decembro de 2021, de encomenda de xestión a Galaria Empresa Pública de Servizos Sanitarios, S.A., como medio propio personificado, para o deseño e a posta en marcha dun centro de produción de CAR-T e outras terapias celulares en Galicia.
1. Actividades: o deseño e posta en marcha dun centro de produción de CAR-T e outras terapias celulares en Galicia, para acadar unha mellora substancial nos tratamentos oncolóxicos mediante novas estratexias terapéuticas.
Este proxecto comprenderá, entre outras, as seguintes actuacións, sen prexuízo de calquera outra que lle sexa atribuída expresamente:
– A elaboración do proxecto de reparación e posta en marcha das instalacións destinadas á fabricación de terapias celulares avanzadas (CAR-T).
– A adquisición dos materiais e do equipamento que se vai empregar na posta en marcha das instalacións.
– A realización de todas as xestións necesarias para a posta en marcha do centro.
2. Alcance da modificación da encomenda de xestión: o 26.11.2021, a Dirección Xeral de Política Financeira e Tesouro emitiu un informe de conformidade da operación no marco do programa operativo Feder Galicia 2014-2020, que incorpora o financiamento Feder React-UE.
Unha vez realizada a análise para a elaboración do estudo de viabilidade e de determinación de necesidades de investimento e de traballos de adaptación, actualización e reforma das instalacións cedidas pola Universidade de Santiago de Compostela, no marco do programa operativo Feder Galicia 2014-2020, que incorpora o financiamento con fondos Feder React-UE, indica que o importe do investimento que se vai realizar ata finais de 2023 ascende a tres millóns de euros, polo que cómpre axustar a cláusula da encomenda ao importe real do investimento que se vai realizar.
3. Prazo de vixencia: a vixencia da encomenda mantense tal e como inicialmente estaba prevista, desde o 1 de xaneiro de 2021 ata a finalización de todas as actuacións necesarias para a posta en marcha do centro.
Santiago de Compostela, 18 de outubro de 2023
EXTRACTO da Orde do 18 de outubro de 2023 pola que se regula o procedemento de concesión dos Premios Galicia de Acción Voluntaria 2023 e se procede á súa convocatoria para o ano 2023 (código de procedemento BS508D).
Consellería de Política Social e Xuventude — III. Outras disposicións — 30/10/2023

BDNS (Identif.): 723253.
De conformidade co prev isto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Obxecto
Establecer a regulación do procedemento de concesión dos Premios Galicia de Acción Voluntaria coa finalidade de recoñecer publicamente o labor daquelas persoas físicas e xurídicas que, de xeito cotián, desenvolvan programas, accións ou proxectos de voluntariado na Comunidade Autónoma de Galicia, así como realizar a súa convocatoria para o ano 2023.
Segundo.
Bases reguladoras e convocatoria
Orde do 18 de outubro de 2023 pola que se regula o procedemento de concesión dos Premios Galicia de Acción Voluntaria 2023 e se procede á súa convocatoria para o ano 2023 (código de procedemento BS508D).
Terceiro.
Modalidades e persoas destinatarias
Os Premios Galicia de Acción Voluntaria terán as seguintes modalidades:
a) Premio persoa voluntaria do ano na modalidade individual, para as persoas físicas.
b) Premio entidade de acción voluntaria do ano na modalidade colectiva, para as entidades de acción voluntaria inscritas no Rexistro de Acción Voluntaria de Galicia.
c) Premio mellor proxecto de acción voluntaria que corresponderá a aqueles proxectos elaborados por entidades de acción voluntaria inscritas no Rexistro de Acción Voluntaria de Galicia, vinculados a áreas de especial interese e que supoñan unha innovación social para a nosa Comunidade Autónoma.
Cuarto.
Premios
Outorgarase un premio en cada unha das modalidades establecidas, cuxa dotación económica será de 4.000 euros por modalidade.
Quinto.
Orzamento
Para o financiamento destes premios destinarase un crédito de 4.000 euros con cargo á aplicación orzamentaria 13.06.312F.480.0, para os premios das persoas físicas na modalidade individual, e un crédito de 8.000 euros con cargo á aplicación orzamentaria 13.06.312F.481.0, para entidades de acción voluntaria da modalidade colectiva e de proxectos, consignadas na Lei 6/2022, do 27 de decembro, de orzamentos xerais da Comunidade Autónoma de Galicia para o ano 2023.
Sexto.
Outros datos
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no
Diario Oficial de Galicia
.
Santiago de Compostela, 18 de outubro de 2023
RESOLUCIÓN do 26 de outubro de 2023 pola que se dá publicidade á encomenda de xestión á Fundación Semana Verde de Galicia para o desenvolvemento do VII Campionato Galego de Formación Profesional, Galiciaskills 2023.
Consellería de Cultura, Educación, Formación Profesional e Universidades — III. Outras disposicións — 30/10/2023

De conformidade co artigo 8.1.b) da Lei 19/2013, do 9 de decembro, de transparencia, acceso á información pública e bo goberno, dáse publicidade á encomenda de xestión da Consellería de Cultura, Educación, Formación Profesional e Universidades á Fundación Semana Verde de Galicia, coas seguintes características:
• Resolución do 26 de outubro de 2023, da Consellería de Cultura, Educación, Formación Profesional e Universidades, pola que se encarga á Fundación Semana Verde de Galicia o desenvolvemento do VII Campionato Galego de Formación Profesional, Galiciaskills 2023.
• Actividade: apoio nos labores de organización, montaxe, loxística e servizos xerais do VII Campionato Galego de Formación Profesional, Galiciaskills 2023, de conformidade cos requirimentos técnicos que se detallan na devandita resolución, relativos ás obrigas da Fundación, ás directrices de execución e ao cronograma das actividades que se van desenvolver.
• Natureza e alcance da xestión encomendada: encomenda de xestión a medios propios ao ter a Fundación Semana Verde de Galicia a consideración de medio propio instrumental da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
• Prazo de vixencia: a vixencia desta encomenda rematará cando a súa actuación estea totalmente finalizada e debidamente acreditada pola Fundación Semana Verde de Galicia ante a Consellería de Cultura, Educación, Formación Profesional e Universidades, en todo caso, o 27 de outubro de 2023, data de finalización do VII Campionato Galego de Formación Profesional.
• Orzamento: 283.517,68 euros (IVE incluído do 21 %).
• Financiamento: tramítase con cargo á aplicación orzamentaria 10.07.422M.640.12 dos orzamentos da Consellería de Cultura, Educación, Formación Profesional e Universidades para o ano 2023.
Santiago de Compostela, 26 de outubro de 2023
RESOLUCIÓN do 30 de outubro de 2023 pola que se publica o plan de estudos da titulación de grao en Deseño.
Universidade de Vigo — III. Outras disposicións — 09/11/2023

Obtida a verificación do plan de estudos polo Consello de Universidades, logo de informe positivo da Axencia para a Calidade do Sistema Universitario de Galicia (ACSUG), declarado o carácter oficial do título polo Acordo do Consello de Ministros, do 17 de outubro de 2023, publicado mediante la Resolución da Secretaría Xeral de Universidades, do 19 de outubro de 2023 (BOE do 30 de outubro), e para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación en
Boletín Oficial del Estado
e no
Diario Oficial de Galicia
, esta reitoría
Publicar o plan de estudos conducente á obtención do título universitario oficial de graduado ou graduada en Deseño pola Universidade de Vigo, que se recolle no anexo a esta resolución.
Vigo, 30 de outubro de 2023
Denominación do título: graduado ou graduada en Deseño pola Universidade de Vigo.
Ámbito de coñecemento a que se adscribe o título (Real decreto 822/2021, de 28 de setembro):
Industrias culturais: deseño, animación, cinematografía e produción audiovisual.
Código da titulación: 11437-Facultade de Deseño-Campus de Pontevedra.
Código RUCT: 2504328.
Distribución do plan de estudos en créditos ECTS:
Distribución dos créditos da formación básica do plan de estudos:
Mención deseño gráfico dixital.
Mención deseño de moda.
O alumnado deberá optar obrigatoriamente por unha das dúas mencións, cursando e superando obrigatoriamente nos cursos 3º e 4º as 5 materias optativas de obrigada elección en función do itinerario elixido, que conforman un total de 30 créditos e completar a optatividade elixindo 3 materias optativas comúns máis de entre 6 posibles (18 créditos).
SEM.: semestre. MOD.: módulo (ver abreviaturas na táboa de organización da oferta de créditos).
RESOLUCIÓN do 25 de outubro de 2023 pola que se desactiva o escenario de alerta ou escaseza severa na unidade territorial de escaseza número 10 río Anllóns, costa da Coruña ata o límite de Arteixo.
Augas de Galicia — III. Outras disposicións — 02/11/2023

O 2.6.2022, o Consello da Xunta de Galicia aprobou o Plan especial da seca da demarcación hidrográfica de Galicia Costa, que foi publicado no
Diario Oficial de Galicia
o 1.7.2022.
O dito plan dispón que a escaseza se produce ante unha situación de redución temporal da auga dispoñible que pode pór en risco a atención das demandas asociadas aos diferentes usos socioeconómicos.
O Plan especial da seca citado divide o territorio da Demarcación Hidrográfica de Galicia Costa en unidades territoriais de escaseza (UTE) (punto 2 do plan), establece os indicadores hidrolóxicos de escaseza en cada unha destas UTE (punto 6.2 do plan) e fixa os limiares para a activación e desactivación dos diferentes escenarios de escaseza (punto 7.2.2 do plan).
O punto 10.4.2 do Plan especial da seca indicado determina que se debe elaborar un informe mensual en que se analice a situación e evolución dos indicadores hidrolóxicos de escaseza previstos.
O 9.10.2023 activouse o escenario de alerta ou escaseza severa na UTE 10 río Anllóns, costa da Coruña ata o límite de Arteixo.
O informe de seguimento da seca do 25.10.2023 analiza o estado da situación dos indicadores de seca o 22.10.2023 e constata unha melloría considerable dos indicadores de escaseza, por tanto, danse as condicións para pasar do escenario de alerta ou escaseza severa ao escenario de prealerta ou escaseza moderada na UTE 10 río Anllóns, costa da Coruña ata o límite de Arteixo.
O 25.10.2023 reuniuse a Oficina Técnica da Seca e propuxo a desactivación do escenario de alerta ou escaseza severa para pasar ao escenario de prealerta ou escaseza moderada na UTE 10 río Anllóns, costa da Coruña ata o límite de Arteixo.
O punto 10.4.2 do Plan especial da seca citado dispón que a Presidencia de Augas de Galicia é o órgano competente para a desactivación do escenario de alerta ou escaseza severa.
De acordo co anterior, esta presidencia
Desactivar o escenario de alerta ou escaseza severa na unidade territorial de escaseza número 10, correspondente ao sistema de explotación número 10 río Anllóns, costa da Coruña ata o límite de Arteixo, que pasa a estar no escenario de prealerta ou escaseza moderada.
Santiago de Compostela, 25 de outubro de 2023
RESOLUCIÓN do 3 de novembro de 2023 pola que se ordena a publicación do Acordo do Consello da Xunta de Galicia do 2 de novembro de 2023 polo que se aproba a modificación da relación de postos de traballo da Consellería de Política Social e Xuventude da Xunta de Galicia.
Consellería de Facenda e Administración Pública — III. Outras disposicións — 09/11/2023

A aprobación da modificación da relación de postos de traballo da Consellería de Política Social e Xuventude xustifícase polas razóns indicadas no punto primeiro do acordo.
En consecuencia, por proposta da Consellería de Política Social e Xuventude da Xunta de Galicia e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 2 de novembro de 2023, adoptou o seguinte,
Primeiro. Aprobar a modificación da relación de postos de traballo da Consellería de Política Social e Xuventude nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 2 de novembro de 2023, relativo á aprobación da modificación da relación de postos de traballo da Consellería de Política Social e Xuventude da Xunta de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 3 de novembro de 2023
RESOLUCIÓN do 24 de outubro de 2023 pola que se dá publicidade ás axudas concedidas ao abeiro da Orde do 27 de abril de 2023 pola que se establecen as bases reguladoras para a concesión de subvencións para a participación de persoas escritoras, ilustradoras, tradutoras e editoras nas actividades que se celebren no sector do libro no ano 2023 (código de procedemento CT221A) (Diario Oficial de Galicia número 90, do 11 de maio).
Consellería de Cultura, Educación, Formación Profesional e Universidades — III. Outras disposicións — 02/11/2023

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 15 da orde de convocatoria, as resolucións administrativas publicaranse no
Diario Oficial de Galicia
e na páxina web https://www.cultura.gal
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 10.04.432A.770.01 do procedemento CT221A para a participación de persoas escritoras, ilustradoras, tradutoras e editoras nas actividades celebradas no sector do libro no ano 2023.
Santiago de Compostela, 24 de outubro de 2023